b'\n_START_ARTICLE_\nLouis Malus\n_START_PARAGRAPH_\n\xc3\x89tienne Louis Malus, (Pariz. 23. lipnja 1775. \xe2\x80\x94 Pariz, 23. velja\xc4\x8de 1812.), bio je francuski in\xc5\xbeenjer i fizi\xc4\x8dar._NEWLINE_Malus je zavr\xc5\xa1io Politehni\xc4\x8dku \xc5\xa1kolu u Parizu, a zatim je slu\xc5\xbebovao u in\xc5\xbeenjeriji kao \xc4\x8dasnik. Bio je zamjenik direktora izgradnje fortifikacijskih utvrda kod Strasbourga (1806.-1808.) a zatim je radio kao ispitiva\xc4\x8d na Politehni\xc4\x8dkoj \xc5\xa1koli u Parizu 1809. \xc4\x8clan Francuske akademije znanosti postao je 1810. Malus je napravio nekoliko va\xc5\xbenih otkri\xc4\x87a u oblasti optike, otkriv\xc5\xa1i, izme\xc4\x91u ostalog, zakone polarizacije svjetlosti (1808.), zbog \xc4\x8dega ga je Kraljevsko dru\xc5\xa1tvo u Londonu odlikovalo Rumfordovom medaljom 1810. Njegovo ime nalazi se na popisu 72 znanstvenika ugraviranih na Eifellovom tornju.'